Public procurement notice: Contract Notice
Published: 2018-04-14
Buyer: ATP
Country: DK
Contract type: Services
Procedure: Competitive procedure with negotiation
CPV classification: 72200000 | 72230000: Custom software development services | 72232000: Development of transaction-processing software | 72250000: System and support services | 72253000: Helpdesk and support services
Estimated value: 250000000 DKK
Submission deadline: 2018-05-16
Award criteria: The most economic tender

Technical requirements: ATP skal anskaffe et nyt sagsbehandlingssystem (Systemet) til sagsbehandlingen i Arbejdsmarkedets Erhvervssikring (AES). Systemet skal erstatte det eksisterende scanjour baserede system, SJP, og skal baseres på moderniserede, nye sagsbehandlingsprocesser, som AES har udarbejdet. Systemet skal give en samlet, fleksibel og teknologisk opdateret understøttelse af AES’ sagsbehandlingsprocesser inden for bl.a. Arbejdsskader, Erhvervssygdomme og Privatsager, samt dokumenthåndtering og selvbetjening. Systemet skal understøtte AES’ behov svarende til de nye arbejdsprocesser, og det er vigtigt, at Systemet ikke medfører mere tidskrævende sagsbehandling.
A) Systemet skal omfatte sagsunderstøttelse og dokumenthåndtering, jf. ovenfor punkt II.1.4, herunder bl.a. anmeldelsesinformation, digital selvbetjening for kunder mv. Systemet skal integrere til en række eksterne og interne systemer, herunder indbetalings- og udbetalingsfunktionalitet, anmeldeplatformen EASY, Datafordeleren, eIndkomst, Borger.dk, Virk.dk, Digital Post, NemSMS, Rigsarkivet, Kommunal Beskedfordeler m.fl.
Systemet skal være i overensstemmelse med den til enhver tid gældende lovgivning, hvilket medfører, at Systemet skal understøtte lovkrav til offentlig forvaltning, persondata, arkivering og regnskabsføring samt i relevant omfang AES’ fagspecifikke lovkrav. De fagspecifikke lovkrav er omfangsrige og komplekse samt styrende for de arbejdsprocesser, Systemet skal understøtte.
Som led i udviklingen af Systemet skal Leverandøren migrere en meget betydelig mængde data. Det nuværende system håndterer således ca. 1 400 000 sager svarende til ca. 1 000 000 cpr-numre og i alt ca. 29 400 000 sagsakter bestående af ca. 150 000 000 filer. ATP ser gerne, at Systemet i videst muligt omfang baserer sig på allerede udviklede og anvendte standardsystemer/systemkomponenter, hvor opsætning, konfiguration og udvikling sker i tæt samarbejde med ATP under anvendelse af en agil metode med flere delleverancer, hvoraf den første skal udgøre et minimum viable product (MVP), der er nærmere beskrevet i udbudsmaterialets bilag 1 (Tidsplan). Leverandøren skal understøtte, herunder med uddannelse, den organisatoriske forandring, der vil ske i AES med implementeringen af det nye System ved overgangen fra nuværende til nye forretningsprocesser, som er udarbejdet af AES.
B) Drift og infrastruktur – Leverandøren skal stille infrastruktur til rådighed og drive Systemet. Driften vil bl.a. omfatte tilrådighedsstillelse af infrastruktur (herunder forskellige miljøer), monitorering og overvågning, driftsrapportering, support og afhjælpning ift. driftsrelaterede problemer, incident management, capacity management, release management mv.
C) Vedligehold - Leverandøren skal yde vedligeholdelse af Systemet, som bl.a. vil omfatte fejlretning, opdatering og patching af software og gennemførelse af performance forbedringer. Leverandøren skal endvidere levere support.
D) Videreudvikling af Systemet og andre tilknyttede konsulentydelser, som bl.a. kan omfatte videreudvikling og implementering af eventuelle effektiviseringer, ændringer af Systemet og implementering af ny eller ændret funktionalitet bl.a. som følge af ændret eller ny lovgivning, uddannelse mv.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante referencer indenfor de seneste 3 år, jf. punkt III.1.3), som kontrakten omfatter, jf. beskrivelsen i udbudsbekendtgørelsen punkt II.1.4) og II.2.4). Ansøgere skal maksimalt anføre 3 referencer på maksimalt 15 000 tegn pr. reference. Såfremt ansøger anfører mere end 3 referencer, eller såfremt en reference indeholder mere end 15 000 tegn, vil ATP ved vurderingen af ansøgers egnethed alene lægge vægt på de første 3 referencer henholdsvis de første 15 000 tegn i hver reference. ATP ser gerne, at referencerne indeholder følgende referenceelementer:
3) Tidspunkt for leverancens udførelse samt angivelse af leverancens størrelse og hvornår leverancen blev afsluttet;
4) Detaljer om leverancen i forhold til opgavebeskrivelsen i udbudsbekendtgørelsens punkt II.1.4 og II.2.4 med fokus på:
a) Løsningens funktionalitet, herunder hvilke integrationer løsningen har mod eksterne systemer og komponenter, hvilke datamængder løsningen behandler og hvilke lovkrav løsningen understøtter;
b) I hvilket omfang løsningen indeholder standard moduler og komponenter til fx ESDH funktionalitet (sagsstyring) og i givet fald, hvornår denne standardfunktionalitet blev udviklet og sat i drift (ved standard forstås funktionalitet der var udviklet og i drift forud for indgåelse af kontrakten om levering af løsningen);
d) I hvilket omfang referencen omfattede drift, vedligehold og videreudvikling, herunder hvilket ansvar leverandøren havde i relation hertil.
I relation til punkt II.2.6) bemærkes, at beløbet udgør et skøn over den forventede kontraktsum for kontraktens fulde løbetid, inklusive prisen for forlængelsesoptionen. ATP forventer at kontraktens værdi ligger i intervallet 200 - 250 000 000 DKK eksklusiv moms.
Ansøgers resultat før renter, skat, afskrivninger og amortisering (EBITDA) for de seneste 3 disponible regnskabsår.


Award value: 250000000